“กพท.” สั่งห้ามเที่ยวบินโดยสารเข้าไทย 4 – 6 เม.ย.นี้
“กพท.” สั่งห้ามเที่ยวบินโดยสารเข้าไทย 4 – 6 เม.ย.นี้
“กพท.” สั่งห้ามเที่ยวบินโดยสารเข้าไทย 4 – 6 เม.ย.นี้
4 เม.ย. 2563

นายจุฬา สุขมานพ ผู้อำนวยการสำนักงานการบินพลเรือนแห่งประเทศไทย หรือ กพท. ออกประกาศวันที่ 3 เม.ย. 2563 ห้ามอากาศยานทำการบินเข้าสู่ประเทศไทยเป็นการชั่วคราว  ตั้งแต่วันที่ 4 เม.ย. 2563 เวลา 00.01 น. ถึงวันที่ 6 เม.ย.2563 เวลา 23.59 น.
โดยประกาศดังกล่าวมีรายละเอียดว่า เพื่อประโยชน์ในการป้องกันมิให้สถานการณ์การระบาดของโรคติดเชื้อไวรัสโคโรนา (COVD-19) รุนแรงมากยิ่งขึ้น และเพื่อสนับสนุนการแก้ไขสถานการณ์ฉุกเฉินข้างตันให้ยุติลงโดยเร็วอาศัยอำนาจตามความในมาตรา27 และมาตรา 28 แห่งพระราชบัญญัติการเดินอากาศ พ.ศ.2497 ผู้อำนวยการสำนักงานการบินพลเรือนแห่งประเทศไทยจึงมีคำสั่ง ดังต่อไปนี้
1.ห้ามอากาศยานขนส่งคนโดยสารทำการบินเข้ามายังท่าอากาศยานในประเทศไทยเป็นการชั่วคราวตั้งแต่วันที่ 4 เมษายน 2563 เวลา00.01 น. จนถึงวันที่ 6 เมษายน พศ. 2563 เวลา 23.59 น.
2.การอนุญาตการบินที่สำนักงานการบินพลเรือนแห่งประเทศไทยได้ออกให้แก่อากาศยานขนส่งคนโดยสารสำหรับการบินเข้าสู่ประเทศไทยในช่วงระยะเวลาตาม 1 ให้เป็นอันยกเลิก
3.ข้อห้ามตาม 1. ไม่รวมถึงอากาศยานดังต่อไปนี้
1) อากาศยานราชการหรือที่ใช้ในราชการทหาร
2) อากาศยานที่ขอลงฉุกเฉิน
3) อากาศยานที่ขอลงทางเทคนิค โดยไม่มีผู้โดยสารออกจากเครื่อง
4) อากาศยานที่ทำการบินเพื่อให้ความช่วยเหลือทางมนุษยธรรม ทำการบินทางการแพทย์ หรือ การขนส่งสิ่งของเพื่อสงเคราะห์แก่ ผู้ได้รับผลกระทบจากโรคติดเชื้อไวรัสโคโรนา 2019
5) อากาศยานที่ไต้รับอนุญาตให้ทำการบินรับส่งบุคคลกลับภูมิลำเนา
6) อากาศยานขนส่งสินค้า
4. ให้ผู้โดยสารบนอากาศยานที่ได้ออกเดินทางจากท่าอากาศยานต้นทางก่อนประกาศนี้ใช้บังคับ อยู่ภายใต้บังคับของกฎหมาย ว่าด้วยโรคติดต่อ และข้อกำหนด ที่ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 โดยต้องได้รับการกักตัวเป็นเวลา 14 วัน
